บุนเดิสราท

คณะมนตรีสหพันธ์ () คือสภาผู้แทนรัฐในสหพันธ์สาธารณรัฐเยอรมนี ประกอบด้วยผู้แทนจากสิบหกรัฐ ปัจจุบันประชุมกันที่อาคารสภาขุนนางปรัสเซียในกรุงเบอร์ลิน เดิมที่ประชุมกันที่กรุงบอนน์

คณะมนตรีสหพันธ์ถือเป็นองค์กรคู่ขนานในการพิจารณาตรากฎหมายควบคู่กับสภาสหพันธ์ (Bundestag) ในขณะที่สภาสหพันธ์พิจารณาตรากฎหมายโดยคำนึงถึงประชาชนเป็นหลัก คณะมนตรีสหพันธ์จะกลั่นกรองกฎหมายเหล่านั้นในแง่มุมที่อาจกระทบกระเทือนศักยภาพของรัฐตน นอกจากนี้ การแก้ไขรัฐธรรมนูญจำต้องได้รับความเห็นชอบจากคณะมนตรีสหพันธ์ ด้วยเหตุนี้ในบางครั้ง คณะมนตรีสหพันธ์จึงถูกมองว่าเป็นสภาสูงของเยอรมนี ทั้งที่ในรัฐธรรมนูญเยอรมนีไม่ได้ระบุว่าคณะมนตรีสหพันธ์และสภาสหพันธ์ประกอบกันเป็นรัฐสภาในระบบสองสภา

เนื่องจากคณะมนตรีสหพันธ์มีขนาดเล็กกว่าสภาผู้แทนราษฎรมาก จึงจัดการประชุมตามวาระขึ้นเพียงเดือนละครั้งเท่านั้น (ในขณะที่สภาผู้แทนราษฎรจัดประชุมสัปดาห์ละครั้ง) เพื่อลงมติรับรองข้อกฎหมายที่ถูกจัดเตรียมไว้

องค์ประกอบ
การจัดสรรสิทธิ์ออกเสียงถูกกำหนดโดยบทบัญญัติในรัฐธรรมนูญเยอรมนี () แบ่งออกเป็นสามระดับได้แก่:
 ประชากรตั้งแต่สองล้านคน ได้รับ 4 สิทธิ์ออกเสียง
 ประชากรตั้งแต่หกล้านคน ได้รับ 5 สิทธิ์ออกเสียง
 ประชากรตั้งแต่เจ็ดล้านคน ได้รับ 6 สิทธิ์ออกเสียง

ดังนั้นแต่ละรัฐ ไม่ว่าจะมีประชากรมากเพียงใด ก็จะมีสิทธิ์ได้มากสุดเพียง 6 สิทธิ์ออกเสียง

ดูเพิ่ม 
 ไรชส์ทาค (Reichstag)
 คณะมนตรีผู้แทนราษฎร (Rat der Volksbeauftragten)
 ไรชส์ราท (Reichsrat)

อ้างอิง 

สภานิติบัญญัติ
รัฐบาลเยอรมนี